Document ID: 32005D0886

KOMISIJAS LĒMUMS
(2005. gada 9. decembris),
ar ko Kipru un Maltu atbrīvo no pienākuma piemērot Padomes Direktīvu 2002/54/EK par biešu sēklu tirdzniecību
(izziņots ar dokumenta numuru K(2005) 4756)
(Autentisks ir tikai teksts grieķu un maltiešu valodā)
(Dokuments attiecas uz EEZ)
(2005/886/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 13. jūnija Direktīvu 2002/54/EK par biešu sēklu tirdzniecību (1), un jo īpaši tās 30. panta a) punktu,
ņemot vērā Kipras un Maltas iesniegtos pieprasījumus,
tā kā:
(1)
Direktīvā 2002/54/EK paredzēti daži noteikumi attiecībā uz biešu sēklu tirdzniecību. Šajā direktīvā arī noteikts, ka ar dažiem nosacījumiem dalībvalstis var pilnīgi vai daļēji atbrīvot no saistībām piemērot šo direktīvu.
(2)
Kiprā un Maltā parasti biešu sēklas neaudzē un netirgo. Bez tam biešu audzēšanai iepriekš minētajās valstīs ir minimāla ekonomiskā nozīme.
(3)
Kamēr ir spēkā šie nosacījumi, attiecīgās dalībvalstis ir jāatbrīvo no pienākuma piemērot Direktīvas 2002/54/EK noteikumus attiecībā uz minēto materiālu.
(4)
Šajā lēmumā paredzētie pasākumi ir saskaņā ar Lauksaimniecības, dārzkopības un mežsaimniecības sēklu un pavairošanas materiāla pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Ar šo Kipru un Maltu atbrīvo no pienākuma piemērot Direktīvu 2002/54/EK, izņemot minētās direktīvas 20. pantu.
2. pants
Šis lēmums ir adresēts Kipras Republikai un Maltas Republikai.
Briselē, 2005. gada 9. decembrī

Labels: 17
3
6
18
15